cyanic-selkie/wikianc huggingface dataset:
Energia elektrikoa garraiatzeko aireko linea
Isolagailuak eta isolagailu-kateak
Isolagailu-kateak isolagailu batzuk beste batzuei lotuz egiten dira; tentsio mailarekin erabil behar den isolagailu kopurua handitzen dela. Erabiliko den isolagailu kopurua linearen lan-tentsioaren eta jasan beharreko lainoa, kutsadura edo gatz zipriztinduen antzeko ingurumen faktoreetara lotuta dago. Egoerak ezegokiak direnetan ihes-korronterako bide luzeagoko kate luzeagoak erabili behar dira. Isolagailuak eta isolagailu-kateak eroaleen baoko pisuak eta haizearen eta batutako izotzaren ondorioz sortutako indarrei aurre egiteko bezain sendoak izan behar dira.
Portzelanazko isolagailu batzuek erdieroale den akabera esmalteztatua izaten dute eta korronte txiki bat (miliampere gutxi batzuk) zeharkatzen du haien azala. Horrek haien gainazala apur bat berotu eta lainoaren eta hauts metaketaren ondorio txar batzuk txikitzen laguntzen du. Erdieroalea den geruza horrek isolagailu-katearen isolagailuen artean tentsioa modu egokiagoan banatzeko ere balio du.
Odoo
Zerbitzuak
Sistema hau multiplataforma dela argi dago, GKT edota web nabigatzaile bidezko bezeroekin konekta gintezke sistemaren zerbitzarira eta Linux, Windows zein, Mac OS X plataformetarako egokitua dago. Datu gordailu moduan berriz PostgreSQL datu basea erabiltzen du eta Python programazio lengoaian oinarritzen den OpenObject framework-ean idatzita dago. Beraz, sistemaren egokitzea edota inplantazioa beste sistemetan baino garbiagoa izatea bermatzeaz gain, beste baliabide batzuk baino denbora tarte gutxiagoan egin ahal izatea ahalbidetzen du.
Vacquières
Biztanleria
2007an Vacquières udalerrian erroldatutako biztanleak 404 ziren. Familiak 163 ziren, horien artean 47 pertsona bakarrekoak ziren (8 bakarrik bizi ziren gizonak eta 39 bakarrik bizi ziren emakumeak), 50 seme-alabarik gabeko familiak ziren, 62 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 375 etxebizitza zeuden, 166 familiaren etxebizitza nagusia ziren, 196 bigarren erresidentzia ziren eta 13 hutsik zeuden. 347 etxeak ziren eta 26 apartamentuak ziren. 166 etxebizitza nagusietatik 104 bere jabearen bizilekua ziren, 58 alokairuan okupaturik zeuden eta 4 doan lagata zeuden; 4 etxek gela bat zuten, 13 etxek bi zituzten, 26 etxek hiru zituzten, 42 etxek lau zituzten eta 82 etxek bost zituzten. 109 etxek euren parking plaza propioa zuten azpian. 72 etxetan ibilgailu bat zegoen eta 83 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Dompierre-du-Chemin
Dompierre-du-Chemin (bretainieraz Domper-an-Hent) Ille eta Vilaine departamenduan dagoen Bretainiako udalerria da.
Odoo
Zerbitzuak
Odoo definizioz momentuan merkatuan existitzen den Kode Irekiko ERP garrantzitsuenetariko eta sinpleenetariko bat bezala aurkezten zaigu.
Vacquières
Diru sarrerak
2009an Vacquières udalerrian 165 unitate fiskal zeuden, 414 pertsonek osaturik. Pertsona bakoitzeko diru-sarrera fiskalaren mediana urteko 17.181 euro zen.
Ekonomia jarduerak
2007an zeuden 39 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 8 eraikuntza enpresak ziren, 9 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 finantziazio enpresa zen, 6 higiezinen enpresak ziren, 6 zerbitzu enpresak ziren eta 5 administrazio publikoko enpresak ziren.
2009an zeuden norbanakoentzako 10 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 2 igeltseroak, 1 margolaria, 2 iturginak, 1 eraikuntza enpresa, 1 jatetxe eta 1 higiezinen agentzia.
2009an zegoen establezimendu komertzial bakarra harategi bat zen.
Hezkuntza eta osasun ekipamenduak
2009an inguruko herriekin osatutako barreiatutako lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Energia elektrikoa garraiatzeko aireko linea
Isolagailuak eta isolagailu-kateak
Isolagailu polimerikoak, naturaz, hidrofoboak dira, eta giroa hezea denean portaera egokiagoa dute. Gainera, ikerketa batzuek erakutsi dute isolagailu polimerikoetan ihes-korronteak ekiditeko beharrezkoa den ihes-bidearen luzera beirazkoetan edo portzelanazkoetan baino txikiagoa dela. Bestalde, isolagailu polimerikoen masa beirazko edo portzelanazko kateena baino %30-tik %50-era txikiagoa da (bereziki tentsio handietan). Kutsadura eta giro hezearen aurreko euren portaera hobea garrantzi handikoa da haien erabilera gero eta handiagorako.
Oso tentsio handitarako isolagailu-kateak, 200 kV baino handiagotarakoak, eraztun ekipotentzialez hornituta egon daitezke. Horrela eremu elektrikoaren banaketa isolagailuen inguruan hobetzen da eta gaintentsioak sortzen direnean deskarga disruptiboak agertzea zailtzen du.
Eroaleak
Eroale handiagorekin, haien erresistentzia elektrikoa txikiago izanda, energia gutxiago galtzen da baina garestiagoak dira. Kelvin-en legea deitutako optimizaziorako arauaren arabera, linea bateko eroale tamaina optimoa da urtean eroalean galdutako energiaren kostua eta eroalea jartzeko egin beharreko inbertsioaren urteko korrituak berdinak direnean. Hala ere, optimizazioaren kontua asko zailtzen da urtean zeharreko lineen erabilera aldakorra, jartze kostu aldakorra, eroaleen tamaina diskretua eta horren antzeko beste faktore batzuk kontuan hartuz gero.
Eroalea luzera unitateko pisu konstantea duen objektua malgua izanda, haren muturretik eskegita dagoenean hartzen duen forma geometrikoa katenaria batekoa da. Eroalearen gezia (eroalea euskarrietan lotuta dagoen lotunetatik igarotzen den lerro zuzena eta zuzen horri paraleloa den katenariaren zuzen ukitzailearen arteko distantzia bertikala edo, beste definizio ez bateragarriaren arabera, katenariaren puntu garaien eta baxuenen arteko distantzia bertikala) tenperaturarekin eta izotz geruzarenaren moduko beste karga gehigarrirekin aldatzen da. Segurtasun ziorengatik eroaleen eta lurraren arteko distantzia beti izan behar da linearen tentsioaren funtzioa den minimo bat baino handiagoa. Eroaleen tenperatura eroaletik igarotzen den korronteak sortutako beroarekin igotzen denez, batzuetan energia garraiatzeko linearen ahalmena handitu ahal da dilatazio-koefiziente termiko txikiagoa edo funtzionamendurako tenperatura onargarri handiagoa duten eroaleak aukeratuz.
Gezi txikiagoak izaten dituzten mota horretako eroale batzuk ingelesezko literatura teknikoan ACCC akronimoaz ezagutuak dira (aluminum conductor composite core). Eroaleak indartzeko ACSR-etan erabiltzen diren altzairuzko harien ordez ACCC-etan erabilitako beirazko edo karbonozko zuntzez egindako erdigune indargarriekin eroaleen beroagatiko hedapen-koefizientea 10 bider txikiagoa da. Erdigune konposatua eroalea ez bada ere, altzairua baino arinago eta sendoagoa da eta horrek eroaleetan %28 aluminio gehiago jartzea ahalbidetzen du, haien diametroa edo pisua handitu barik (trapezio itxurako hari konpaktuak erabiliz). Gehitutako aluminio kopuruak, diametro eta pisu bereko beste eroale motekin konparatuta, linearen-energia galerak %25etik %40ra gutxitzera laguntzen du, linearen intentsitatearen arabera. ACSR edo AAC motakoekin konparatuta, ACCC motako eroaleen beroagatiko gezi txikiagoek linearen intentsitatea, gehitzea ahalbidetzen dute eta, horren ondorioz, energia garraiatzeko ahalmena ere.
Aireko linea elektrikoek askotan izaten dituzte haien eroaleei lotutako gailu batzuk; esate baterako, sorten eroaleak bereizita mantentzeko bereizgailuak, zio ezberdinengatik eroaleetan ager daitezkeen bibrazioak ekiditeko edo gutxitzeko bibrazioen aurkako motelgailuak, toki eta egoera berezietan isolagailu-kateak euskarriei larregi hurbil ez daitezen pisuak, hegaztiak eroaleez konturatu daitezen ohargailuak edo Nazioarteko Abiazio Zibilaren Erakundearen aholkuei jarraituz jartzen diren hegazkin eta helikopteroentzako ohargailuak.
Eroale-sortak
Tentsio oso handiekin eroale-sortak erabiltzen dira, Koroa-efektuaren ondorioz izaten diren galerak txikiagotzeko. Eroale-sortak tarteka bereizgailuz konektatuta dauden eroale paraleloren multzoak dira, sarritan konfigurazio zilindrikotan kokatuta. Erabilitako eroaleen tamainaren arabera, 220 kV lineetan ez dira erabiltzen eroale-sortak edo bi eroaleko sortak erabiltzen dira normalean, 380 kV lineetan normalean bi, hiru edo lau eroaleko sortak erabiltzen dira. 765 kV-eko lineetan ohikoak dira sei eroaleko sortak. Bereizgailuak, sorta bateko eroaleak geometrikoki bananduta baina elektrikoki lotuta mantentzen dituzten osagaiak, haizeak sortzen dituen indarrei eta zirkuitulaburrak gertatzen direnean sortzen diren indar magnetikoei aurre egiteko gauza izan behar dira.
Tentsio estra handiekin eremu elektrikoaren gradientea eroale bakar baten azalean airea ionizatzeko bezain handia da eta, horren ondorioz, energia galtzen da zarata entzungarria eta interferentzia elektromagnetikoak sortuz. Eroale-sorta baten inguruan sortzen den eremu elektrikoa askoz handiagoa izango zen eroale bakar baten inguruan sortutakoaren antzekoa da; beraz, gradienteak txikiagoak dira eta indar handiko eremuez agertzen diren arazoak txikiagotu ahal dira.
Gainera, eroale-sortak erabiliz azal-efektuaren ondorioz korronte alternoarekin gertatzen den eroale handien garraiatzeko ahalmenaren txikiagotzea ekidin ahal da. Bestalde, azalera handiagoa izateagatik, sortetako eroaleak eraginkortasun handiagoarekin hozten dira eta, eroaleen erresistentzia tenperatura baxuagorekin txikiagoa denez, galerak gehiago txikiagotzen dira.
Koroa galerak eta Azal-efektuaren ondorio kaltegarriak txikituz gain, eroale-sortak erabiliz lineen induktantzia ere txikiagoa da, eta linea induktantzia txikiak guztiz desiragarriak dira, induktantziak txikiagotuz erreaktantzia induktiboak ere txikiagotzen direlako, eta eurekin batera tentsio jauskerak linearen zehar ere.
a, b, c... n eta a', b', c'... m' eroalez osatutako joaneko eta itzulerarako A eta B bi eroale-sortaz egindako zirkuitu monofasiko baten induktantzia kalkulatzeko garrantzi handia dute hurrengo bi kontzeptuek:
Bi eroale-sortaren arteko GMD-a kalkulatzeko lehenengo eroale-sortaren eroale guztietatik bigarren eroale-sortaren eroale guztietara dauden distantzia guztien batezbesteko geometrikoa lortu behar da, hau da:
Eta eroale-sorten GMR-a kalkulatzeko eroale-sorta bakoitzaren eroale guztietatik eroale-sorta berberaren eroale guztietara dauden distantzia guztien batezbesteko geometrikoa:
non eroale batetik berbererako distantzia eroalearen beraren GMR-a den. RE erradioko E eroale zilindriko eta homogeneo batentzat GMR hori hurrengoa da:
e logaritmo nepertarren oinarria dela; baina beste eroale mota batzuentzat normalean eroaleen fabrikatzaileek argitaratutako tauletatik ateratzen da; eroaleen osaketa zehatza eta dagozkion ezaugarri induktiboen araberakoa delako, eta horiek analitikoki zehaztea erraza ez delako, batez ere eroaleak konposatuak direnean. GMRE-ren balioak normalean 6 mm eta 18 mm artean egoten dira.
A eta B eroaleen induktantziak hurrengoak dira:
H/m
eta
eta zirkuitu osoarena:
Ikusten denez, eroale-sortez egindako zirkuituen induktantziak kalkulatzeko, erabilitako eroaleen ezaugarriez gain sorta osatzen duten eroaleen kopurua eta haien kokapenak sortan ere, kontuan hartu behar dira; eroale-sortaren GMR-a kalkulatzeko beharrezkoak direlako.
GMR-en kalkulua errazten da eroale-sorta bakoitzaren eroale guztiak berdinak direnean eta era uniformean banatzen direnean zirkunferentzia batean. Kasu horretan, eroaleen kopuruaren arabera eta haien arteko DB distantzia eta GMRE batezbesteko geometrikozko erradioaren funtzioan eroale-sorten batezbesteko geometrikozko erradioak hurrengoak dira:
eroale bakar baten GMR-a:
2 eroaleko sortaren GMR-a:
3 eroaleko sortaren GMR-a:
4 eroaleko sortaren GMR-a:
n eroaleko sortaren GMR-a:               n bat baino gehiago denean.
Normalean zirkuitu monofasiko baten joaneko eta itzulerako eroale-sorten arteko distantziak eroale-sorta bakoitzeko eroaleen artekoak baino askoz handiagoak dira, eta, horren ondorioz, sorten arteko GMD-a bi sorten erdiguneen arteko D distantziaz ordeztu ahal da. Bestalde, joaneko eta itzulerako eroale-sortak berdinak izaten dira. Kasu horretan zirkuitu monofasikoaren induktantzia hurrengoa da:
50 Hz-ko sistemetan
Ω/m
Sistema polifasikoetan (trifasikoak barne) fase bakoitzeko beste faseekiko elkar-induktantziak esplizituki kontuan hartzen ez badira, aurrerago aurkezten den konputagailu-programan egiten den antzera, ezin da aztertu era egokian zirkuituen funtzionamendua; hala ere kasu bakan batzuetan lortu ahal da, zehaztasun gutxiagorekin bada ere, funtzionamendua aztertzeko gutxi gorabeherako parametroak erabiliz. Esate baterako linea trifasiko baten A, B eta C bere faseekin transposizio perfektua egiten dela suposatzen bada eta haren faseen arteko distantziak DAB, DBC eta DCA eta haien batezbesteko erradio geometrikoa GMR badira, fase bakoitzeko induktantzia hurrengoa dela suposatu ahal da :
Hurrengo bi irudietan eroale-sorten tamainen eta eroale-sorten arteko distantzien eraginak induktantzietan agertzen dira.
Desabantailak
Eroale-sortak erabiliz haizeak eragindako jasan beharreko indarrak handiagoak dira, hala ere, elektrikoki haien baliokidea izango zen eroale bakarrarekin baino txikiagoak.
Bestalde, eroale sortak jartzea eroale bakunak jartzea baino zailago eta garestiago da.
Babes-eroaleak
Aireko linea elektrikoek sarritan babes-eroaleak dituzte. Babes-eroaleak tximista batek fase-eroale bat zuzenean jotzeko probabilitatea txikitzeko normalean euskarrien gainean lurrera lotuta egoten diren eroaleak dira. Babes-eroaleak, gainera, neutroa lurrera lotuta duten sistemetan akats-korronteak bideratzeko balio duten lurrarekin paraleloan jarritako bideak dira. Tentsio oso handiko lineek babes-eroale bi izan ditzakete., goi partean eta bidearen erdigunetik aldenduta, euskarrien egituretan haiek lotzeko espresuki jarritako zatitan. Lineak tximisten aurka babestuz azpieztazioetako tresneriaren diseinua errazten da, haren isolamenduak tentsio txikiagoak jasan behar izango ditu eta.
Garraiotarako lineen babes-eroaleak komunikazioa eta energia-sistemaren kontrola ahalbidetzeko ere erabili ahal dira, ingelesez OPGW akronimoz (optical ground wire-tik eratorria) izendatutako zuntz optikoz hornituta dauden babes-eroaleak erabiliz. Lehengo Sobiet Batasuneko tentsio oso handiko aireko linea batzuetan, babes-eroaleak PLCko sistemekin (Power Line Communication / Komunikazioa energia-lineen bidez) erabiltzen ziren eta isolagailu bidez lotzen ziren euskarrietara.
HVDC-ko bihurgailu-estazio batzuetan, babes-eroalea urruneko lur-elektrodo batera konektatzeko ere erabiltzen da. Honek HVDC sisteman lurra eroale legez erabiltzea ahalbidetzen du. Babes-eroalea tximistentzako zeharbidea errazten duten gailuz hornitutako isolagailu txikitan jartzen da Isolamendu horrek euskarrien korrosio elektrokimikoa eragozten du.
Tentsio ertaineko banaketa lineek ere ukan ditzakete babes-eroale bat edo gehiago, edo eroale aktiboen azpian kokatutako eta lurrera lotutako eroale bat, ibilgailu edo makina handiek eroale aktiboak ukitzea oztopatzeko edo/eta eroale neutro legez erabiltzeko izar moduan konektatutako sistemetan.
Isolatutako eroaleak
Aireko lineetan gutxitan erabiltzen dira kable berez isolatuak goi-tentsiotan, inoiz distantzia laburretarako (km bat baino laburragoak). Berez isolatutako eroaleak (atal honetan isolatutako eroaleak deituta) zuzenean lotu daitezke euskarrien egituretara, inolako isolagailuren beharrik gabe. Eroale biluzizko airez isolatutako lineak normalean isolatutako eroalez egindakoak baino merkeagoak izaten dira.
Arruntagoa da “estalitako” eroaleak erabiltzea. Eroale biluziak legez erabiltzen dira baina basa-animalientzat seguruagoak dira, eroaleak ukitzeagatik hego luzedun hegaztiak elektrokutatuta suertatzearen probabilitatea txikiagotzen da eta lineen arrisku orokorra apur bat txikitzen da. Horrelako lineak sarritan ikusten dira baso sarriak dauden tokietan, bertan zuhaitzek linea ukitzea probabilitate handiko jazoera izateagatik. Desabantaila bakarra kostua da, eroale isolatuak biluziak baino garestiagoak dira eta. Konpainia elektriko askok eroaleak elkarrengandik edo beste egituretatik hurbilago dauden tokietan erabiltzen dituzte estaliko eroaleak, esate baterako, lurpeko linea batetik aireko linea batera igarotzerakoan, ebakigailuen ondoan eta antzeko egoeratan.
Dena den, gaur egun behe-tentsioko aireko linea asko isolatutako eroalez egindako txirikordatutako kablez egiten dira.
Garraio-linea konpaktuak
Garraiotarako aireko linea konpaktu batek aireko linea arrunt batek baino igarobide txikiagoa behar du, eroaleak elkarrengandik hurbilago daudelako. Eroaleak elkarrengana larregi hurbildu ez daitezen euskarriak elkarrengandik hurbilago jarri, gurutzeta isolatzaileak erabili edo euskarrien artean eroaleak isolagailuz aldendu ahal dira. Lehenengo motakoak eraikitzeko eta mantentzeko errazagoak dira, eroaleen arteko isolagailuak jartzea eta mantentzea erraza ez delako. Linea konpakturen adibideak:
Behe-tentsioa
Behe-tentsioko aireko lineek eroale biluziak beirazko edo portzelanazko isolagailu gainean edo isolatutako eroalez txirikordatutako kableak izan ditzakete. Zirkuitu bakarreko linea trifasikoen eroale-kopurua lautik (hiru faseenak eta neutroa eta lurraren betebeharra betetzen duen laugarren bat) seirainokoa (hiru faseenak, banandutako neutroaren eta lurrarenak gehi argiztapena elikatzeko beste bat) izan daiteke.
Trenentzako energia
Aireko lineak edo aireko hariak erabiltzen dira trolebusei, tranbiei eta trenei energia helarazteko ere. Tranbien eta trenentzako aireko lineak eroaleak trenbideko errailen gainean jarrita egon daitezen diseinatzen dira, ezelango oztopo barik eroale horiek eta errailen artean. Trakzioko aireko lineak elikatzeko goi-tentsioko saretik hartzen da energia, tarte erregularretan tartekatzen diren azpiestazioen bidez. Kasu batzuetan maiztasun txikiko korronte alternoa (KA) erabiltzen da eta trakzio elektrikorako sare berezi baten bidez banatzen.
Energia garraiatzeko aireko lineen ingurua
Aireko linea baten azpiko eremuaren erabilera mugatua dago, ezer ez delako gehiegi urreratu behar tentsiopean dauden eroaleetara. Eroaleen eta euskarrien inguruan metatutako izotzak elkartzen direnean ere, arriskua sortzen da. Irrati-uhinak hartzeko arazoak sor daitezke linea elektrikoen ondoan, bai lineak jatorrizko seinaleak oztopatzeagatik bai eroaleetan, isolagailuetan eta beste gailu laguntzaileen gune zorrotzetan gertatzen diren deskarga partzialek sortutako irrati-uhinengatik.
Aireko lineen inguruan haien eroaleekin kontaktuan jartzea ahalbidetzen duten jarduerak arriskutsuak bihurtzen dira; ahal dela, haien inguruan ez da komeni, esate baterako, kometak edo globoak hegaldaraztea, eskailerak erabiltzea edo makineriaz jardutea.
Aireportuen ondoko aireko garraio- eta banaketa-lineak sarritan irudikatzen dira mapetan, eta lineetan euretan plastikozko islagailu ikusgarriak edo/eta argiak jartzen dira, jakinarazteko pilotuei inguruan eroaleak daudela.
Energia garraiatzeko aireko lineen eraikuntzak nabarmenki eragin dezake ingurumenean, batez ere eremu basatietan. Horrelako proiektuen ingurumen-azterketetan batzuetan kontuan hartzen dira zuhaitzak eta zuhaixkak moztearen efektuak, animalia migratzaileen migrazio-ibilbideen aldaketak, gizakien eta animalien balizko sarrerak korridoreetan, ibaiak igarotzean arrainen habitatetan sortutako aldaketak eta antzerako beste efektu batzuk.
Historia
Pultsu elektrikoen lehenengo transmisioa distantzia gogoangarrian Stephen Gray fisikariak lortu zuen 1729ko uztailaren 14an, Zetazko haritatik eskegitako kalamuzko kordel hezeak erabiliz (garai hartan eroale metalikoen erresistentzia elektriko txikiaz baliatzen ez zirelako).
Aireko linea elektrikoen lehen erabilera praktikoa telegrafo elektrikoarekin izan zen. 1837rako baziren 20 km-rainoko sistema telegrafiko komertzial esperimentalak. Energia elektrikoaren garraioa kopuru handitan 1882an lortu zen, Miesbach eta Munich-en arteko goi-tentsioko linea elektrikoa (60 km-koa) martxan jarri zenean. Hiru faseko korronte alterno ko lehenengo aireko linea 1891ean eraiki zen, Lauffen eta Frankfurten artean, Frankfurteko Nazioarteko Erakusketa Elektrikoa zela eta.
Lehenengo 110 kV-eko aireko linea 1912an jarri zen martxan eta 220 kV-eko lehenengoa 1923an. RWE AG enpresa alemanak izan zen hogeigarren mendeko hirugarren hamarkadan 220 kV-ekoa eraiki zuena eta 1926an Rhin ibaia zeharkatu zuen tentsio horretako linea batekin, 138 m garai ziren euskarriak erabiliz, Voerde-ko dorreak.
American Electric Power enpresak jarri zuen martxan 1953an, Estatu Batuetan, 345 kV-eko lehenengo linea. Suedian 1952an jarri zen martxan lehenengo 400 kV-eko linea, 160 km-koa zen eta hegoaldeko hiri jendetsuagoen eta iparraldeko zentral hidrauliko handienen artean jarri zen. Alemanian 1957koa da 380 kV-eko lehenengo linea. Urte berean Messinako itsasartea igarotzen zuen aireko linea jarri zen martxan Italian; lehenengo 150 kV-eko zirkuitu bat baino ez zuen baina 1971etik 1994arte, eroaleak kendu ziren arte, 220 kV-eko bi zirkuitu izan zituen; erabilitako dorreak, Messinako dorreak, Elbaren gaineko 1. aireko linearenentzat eredu izan ziren eta Elbaren gaineko 2. aireko linea eraiki arte munduko altuenak izan ziren; energia garraiatzeko erabiltzen ez badira ere, oraindino daude zutunik, monumentu historiko izendatuta. 1967tik aurrera Errusia, Kanada eta AEBetan 765 kV-eko aireko lineak eraiki ziren; gaur egun Brasil, Hegoafrika, India eta Txinan ere badaude lan-tentsio horretako aireko lineak. Kazakhstanen 1982an Ekibastuz-eko zentralen eta Kokshetau-ren arteko 1.150 kV-eko korronte alternoko linea trifasiko bat eraiki zuten. Geroago beste nazio batzuetan ere egin dira ikerketak 1.000 kV baino tentsio handiagoko linearekin.
Azterketa matematikoa
Energia elektrikoa garraiatzeko aireko linea bat transmisio-linea bat da eta transmisio-lineak aztertzeko erabiltzen diren ereduak erabili ahal dira bera aztertzeko, baina potentziako sistemen maiztasunekin luzera tipiko lineetan sinplifikazio erabilgarri asko egin daitezke. Potentzia sistemak aztertzerakoan, batzuetan lineen luzera osoan zehar barreiatuta dauden serieko erresistentzia eta induktantzia eta paraleloko ihes-konduktantzia eta kapazitantzia egokiak diren inpedantzia eta admitantzia bildu edo sare sinplez ordezka daitezke. .
Linea labur eta luzera ertainekoen modeloak
Energia elektrikoa garraiatzeko aireko linea laburren (80 km baino laburragoen) zirkuitu baliokideak erresistentzia bat eta erreaktantzia induktibo bat seriean jarriz osatu ahal dira, admitantzia kontuan hartu barik.
eta
I_S = I_R
non
Linea luzetxoagoen (80 eta 240 km artekoen) zirkuitu baliokideetan shunt kapazitantzia eta hari dagokion suszeptantzia kapazitiboa ere kontuan hartu behar dira (tentsio oso garaiko lineetan baita konduktantzia, ihes korronteak direla eta isolagailuetan izaten diren galerak kontuan hartzeko). Linearen mutur bietan kapazitantzia horri dagokion admitantzia kapazitiboaren erdia jartzen bada \pi erako zirkuitu baliokidea eratzen da; eta linearen erdian admitantzia hori osoa serie inpedantziaren bi erdien artean kokatzen bada, T erako zirkuitu baliokidea.
diren.
Orokorrean linea elektrikoak ate biko sare baten baliokidetzat har daitezke; ate bi horietako tentsioak eta intentsitateak ABCD parametroen bidez hurrengo eran erlazionatuta daudela:. :
eta (izan kontuan ekuazio hauetan agertzen diren parametro eta aldagai guztiak konplexuak direla)
Linea laburren kasuan:
A = D = 1,      B = Z       eta       C = 0
eta luzera ertaineko linetan
,      B = Z       eta
Lineak luzeak direnean ezin dira inpedantzia eta admitantzia bilduz osatutako sare sinplez ordeztu, kalkuluak zehaztasun nahikoz egingo badira; baina ate biko modeloa erabili ahal da. Kasu horietan modeloan erabili beharreko parametroak hurrengoak dira:
Non
parametro kpnplexuak linearen hedapen konstantea eta inpedantzia adierazgarria deitutako parametroak diren.
Kalkuluak konputagailuz egiteko programak
Linea elektrikoen funtzionamendua zehaztasun handiagoz aztertzeko gaur egun programa informatikoak erabiltzen dira.
Hurrengo estekaren bidez hogeigarren mendeko bederatzigarren hamarkadako hasieran linea elektrikoen funtzionamendu elektrikoa aztertzeko garatutako programa baten kodea duen wikiliburu bat atzitu daiteke.
Phillips (Oklahoma)
Phillips Oklahomako herri bat da. Coal konderrian kokatua dago. 2010ean 135 biztanle zituen, 1.34 kilometro koadrotan banatuta.
Gary (Indiana)
Gary Indianako hiri bat da. Lake konderrian kokatua dago. 2010ean 80,294 biztanle zituen, 129.15 kilometro koadrotan banatuta.
Leccinum quercinum
Leccinum quercinum Boletaceae familiako onddoa da. Usain nabarigaitza dauka eta zapore suabea.
Jateko nahiko ona, baldin eta ale gazteen kapelak bakarrik biltzen badira, zahartzean harrotu egiten da eta testura galtzen du. Kozinatzean haragiak beltzeko joera du.
Deskribapena
Tutuak: Luzeak, zurixkak, gero grisaxka.
Poroak: Biribilak, zurixkak, gris argi kolorekoak zahartzean.
Hanka: Sendoa, gogorra, luzea, zilindrikoa; zuria, arre-laranja kolorera laster pasatzen diren ezkatatxoekin, luzetarako lerroak osatuz.
Haragia: Hasieran gogorra eta sendoa, gero biguna eta mehea, batez ere ertzerantz; zuria, aireak ukitzean gorri-arrosa kolorea edo gorri-ardo kolorea hartzen du eta gero gris urdinxka. Oinekoa gogorra eta haritsua, da, eta airearekin kontaktuan jartzean, kapela bezala kolorez aldatzen da, oinarria batzuetan urdin-berdexkaz tindatua egoten da.
Etimologia: Leccinum hitza latinetik dator, arte azpian hazten, esan nahi du.
Jangarritasuna
Jangarri ona, baina ez oso preziatua, haragia egosten belztu egiten delako.
Nahasketa arriskua
Leccinum rufum delakoarekin, honek beste habitat bat du; Makalen azpian hazten da.
Sasoia eta lekua
Udan eta udazkenean, talde txikietan hostozabalen basoetan, batez ere hariztietan, pagadietan eta gaztainondoetan.
Banaketa eremua
Euskal Herria, Frantzia, Suitza, Austria, Eslovenia, Hungaria.
Zoru-funtzio eta sabai-funtzio
Matematikan, zoru-funtzioa (zati osoko funtzioak ere deitua) (zoru(x)=) zenbaki erreal baterako bera baino txikiagoak diren zenbaki oso guztietan handiena ematen duen funtzioa da. Sabai-funtzioak (sabai(x)=) zenbaki erreala baino handiagoak diren zenbaki oso guztietan txikiena ematen du. Biak funtzio mailakatuak dira.
North Pearsall (Texas)
North Pearsall Ameriketako Estatu Batuetako erroldak esleitutako leku bat da. Frio konderrian dago, Texas estatuan. biztanle ditu, kilometro koadroko azaleran banatuta.
Thur
Thur Suitzako ibaia da, St. Gallen, Fribourg eta Thurgau kantoiak zeharkatzen dituena, Rhin ibaian amaitu baino lehen.
Bidean, Frauenfeld hiritik igarotzen da, besteak beste.
Pio VII.a
Pio VII.a, sortzez Barnaba Niccolò Maria Luigi Chiaramonti (Cesena, 1742ko abuztuaren 14a - †Erroma, 1823ko abuztuaren 20a), Eliza Katolikoaren 251. Aita Santua izan zen 1800 eta 1823 urteen bitartean.
Bizitza
Familia noble bateko semea zen eta beneditarren ordenan sartu zen. Tivoliko apezpiku izendatu zuen Pio VI.a bere senideak 1783. urtean, eta Imola hirira joatearekin batean kardinal egin zuten 1785ean.
1800ean Veneziako konklabeak Pio VI.aren ondorengo hautatu zuen hiru hilabetez eztabaidatu ondoren. Erdi mailako politikaria izan zen arren, ongi bete zituen Aita Santu gisa zegozkion lanak. Erroman bildu zen Napoleon Bonaparterekin 1800. urtean konkordatu bat lortzeko negoziazioak hasteko. 1801ean sinatu zuten akordioa eta bi urte geroago haren antzeko hitzarmena sinatu zen Italiako Errepublikarekin. Pio VII.a Parisa joan zen 1804an enperadorea koroatzera, baina ez zuen Frantzian bizi nahi izan.
Frantziak Elizaren Estatuak beretzat hartu zituen eta Aita Santuak enperadorea eskumikatzen zuen Cum memoranda buldaren bidez erantzun zion. 1814an Fontainebleautik irten eta Erromara iritsi zen Pio VII.a, eta Vienako Batzarreak Aita Santuaren esku utzi zituen Elizaren Estatuak berrantolatzen hasi zen. Bonaparteren familia onartu zuen han. Konkordatuak sinatu zituen Piemonte-Sardiniarekin (1817), Bi Sizilietako Erresumarekin (1818) eta Prusiako Erresumarekin (1821), eta Frantziarekin, 1801. urtekoa errespetatu eta hobetzen zuena. Jesusen Lagundia berriro antolatu zuen 1814an.
Antonio Fernández de Trocóniz
Antonio Fernández de Trocóniz Ortiz de Zarate (1916 - 2006ko martxoaren 24a) euskal herritar matematikari, ingeniari eta Euskal Herriko Unibertsitateko estatistikako irakasle eta katedraduna izan zen. Hainbat estatistika testulibururen egile, Espainiako Real Academia de Ciencias Exactas, Físicas y Naturales erakundeko kide ere izan zen.
Zapallar
Zapallar Txileko erdialdeko komuna eta hiri bat da, Valparaíso eskualdeko Petorca probintzian kokatuta. 2002ko erroldan, 5.659 biztanle zituen.
Gas City (Indiana)
Gas City Indianako hiri bat da. Grant konderrian kokatua dago. 2010ean 5,965 biztanle zituen, 11.8 kilometro koadrotan banatuta.
Picher (Oklahoma)
Picher Oklahomako hiri bat da. Ottawa konderrian kokatua dago. 2010ean 20 biztanle zituen, 4.07 kilometro koadrotan banatuta.
Antzuolako gaztetxea
Antzuolako gaztetxea Antzuolan (Gipuzkoa) dagoen gaztetxea da. Antzuolako Gazte Asanbladak kudeatzen du.
Historia
2003an Antzuolako kultur eragile guztiak zeuden eraikina bota zuen udaletxeak eraikinaren egoera kaskarra zela eta, tartean gaztetxea. Ordutik hona, udalarekin tira-bira batzuk izan ondoren, “lokal probisionala” izenarekin ezagutzen genuen etxe azpi batean egon ginen, behin betikoa izango zen eraikin baten esperoan. Behin Kultura Etxe berria amaituta, Antzuolako Udalarekin adostasun batera iritsi eta ordura arte herriko Osasun Etxea izandakoa egokitu genuen gaztetxe gisa. 2012ko urriaz geroztik dago martxan.
Funtzionamendua eta erronkak
Asanblada lan talde ezberdinetan banatuta dago: mantenimendua, komunikazioa, elkartrukea, parte hartzea eta ikus-entzun. Lan talde horiek koordinazio bilera eta asanbladetan adostutako egitarauaren gainean egiten dute lan. Gaztexearen helburua nagusia herrian dinamika eta mugimendu zabal eta herrikoia lortzea da, bertako ateak herritar orori zabalduz.
Leporinus lacustris
Leporinus lacustris Leporinus generoko animalia da. Arrainen barruko Actinopterygii klasean sailkatzen da, Anostomidae familian.
Perrierita-(Ce)
Perrierita-(Ce) silikato motako minerala da eta perrierita subtaldearen kidea da.
Ezaugarriak
Perrierita-(Ce) silikato mineralaren formula kimikoa hau da:. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.
Stonewall (Texas)
Stonewall Ameriketako Estatu Batuetako erroldak esleitutako leku bat da. Gillespie konderrian dago, Texas estatuan. biztanle ditu, kilometro koadroko azaleran banatuta.
Os Pearesko geltokia
Os Peares Galiziako Ourenseko probintziako tren geltoki bat da, udalerrian kokatuta dagoena.
Egoera
Geltokia honako burdinbide hauen ibilbidearen zati da:
Mañex Etxamendi (argipena)
Mañex Etxamendi senideak ziren bi bertsolariren izena da:
Polinesiar uharte periferikoak
Polinesiar uharte periferikoak (ingelesez Polynesian outliers) Polinesiako esparru geografiko edota politikotik kanpo dauden polinesiar kulturako uharteak dira. Melanesian eta Mikronesian daude eta gehienak oso txikiak dira.
Hizkuntza polinesiarrak hitz egiten duten populazio talde txikiak bizi dira uharte hauetan. Ikerketa linguistiko eta arkeologikoen arabera mendebaldeko Polinesiatik (Samoa, Tonga, Tuvalu, Uvea, Futuna) lekualdatu ziren taldeak dira.
Oro har uharte bakoitzean hizkuntza polinesiar bana dago. Zenbait kasutan hizkuntza polinesiarra gorde bada ere, mikronesiar edo melanesiar inguruaren eragin kulturala ere hartu dute.
Kokapena
Hauexek dira polinesiar uharte periferikoak, estatu eta lurraldeka sailkatuta:
Kontzeptu honetan sar litezkeen beste uharte batzuk:
Hizkuntzen sailkapena
Polinesiar uharte periferiko guztietan hitz egiten diren hizkuntzak bi taldetan sailkatzen dira:
Gudu zelai
Gudu-zelaia edo gudalekua bi armada gudukatzen diren lekua da. Erasoaldia hartzen duen armadak ez du, oro har, hura aukeratzeko ahalmenik; izan ere, bere planak etsaia aurkitzen duen lekuan borrokatzeko beharraren mende jarri behar ditu; baina ez du zertan horrela izan defentsari eusten badio, gatazka aldeko baldintzetan egiten saiatuko baita.
2070 Humason
2070 Humason asteroide gerrikoan aurkitutako 2070. asteroidearen izena da. 1964ko urriak 14an aurkitu zuen Indiana Asteroide Programak AEBetako Indiana estatuko Brooklyn hiritik gertu dagoen Goethe Link Behatokitik. Bere behin-behineko izendapen zientifikoa 1964 TQ zen. Bere izena Milton L. Humason estatubatuar astronomoagatik jasotzen du.
Gistola
Gistola (გისტოლა) Kaukaso Handiko mendi bat da, Georgiako Svaneti eskualdean kokatua. Itsas mailaren gainetik 4.860 m-ko garaiera du
Dourdain
Dourdain (bretainieraz Dourdan) Ille eta Vilaine departamenduan dagoen Bretainiako udalerria da.
Araxes
Araxes —Errekaundi edo Azpirotz ere deitua— Euskal Herriko Kantauriko isurialdeko ibaia da, Nafarroa Garaiko Azpirotz herrian jaio eta Tolosan Oriara isurtzen dena. 24 kilometroko luzera du.
Geografia
Elosta mendiaren hegoaldeko mazelan du iturburua, Azpirozko mendatetik hurbil. Azpirotz eta Lezaetatik ipar-mendebalderantz eginez, Errazkin, Betelu eta Arribe-Atallu zeharkatzen ditu. Gipuzkoan sarturik, Lizartza, Leaburuko Txarama auzo eta Tolosako Usabal eta Amarotz auzoetatik igaro ondoren, Oriara isurtzen da.
Araxes ibaiak, Gipuzkoako ibilbidean, malda handiko magalen artean haran bat eratu du. Bertan, orotariko zuhaitzak aurkitzen diren basoen artean, pagoak, arte ak eta haritzak nabarmentzen dira. Bertako ekonomia, belaunaldiz belaunaldi, ibaian oinarritu da. Industriei indarra ematen zien eta Nafarroa Garaia eta Gipuzkoaren arteko komunikabidea zen. Industria-eremu horietako batzuk Leaburu-Txarama eta Tolosako udalerrietan ikusi daitezke (Araxes paper-industria Txaraman, Usabal industrialdea Tolosan).
Fauna
Gipuzkoako zatia Natura 2000 sarearen barnean dago. Amuarrain arrunta, loina arrunta, mendi-barboa, Pirinioetako desmana, ur-ipurtatsa, martin arrantzalea eta ur-zozoa dira bertako espezierik aipagarrienak.
2008ko Sichuango lurrikara
2008ko Sichuango lurrikara edo Wenchuango lurrikara (txinera sinplifikatuz: 汶川大地震, pinyineraz: Wènchuān dà dìzhèn), 2008ko maiatzaren 12an Sichuan probintziako Wenchuan Konderrian epizentroa izan zuen lurrikara da. Egun hartako 14:28etan (Txinako ordua), 8,0 gradoko lurrikara batek 70.000 pertsona inguru hil eta kalte material handiak eragin zituen, Sichuan probintzia osoan.
Biktimen aldeko ekitaldiak
2008ko maiatzaren 19an, dolumin egun nazionala antolatu zen Txina osoan. Lurrikara gertatu zen ordu berdinean, arratsaldeko 14:28etan hiru minutuko isilunea egin zuten herrialde osoan.
Vernon Subutex (telesaila)
Vernon Subutex 2019ko frantziar telesail dramatikoa da, Cathy Verneyek Canal +entzat egina. Virginie Despentesen izen bereko trilogian oinarrituta dago.
Sinopsia
Parisko Revolver disko denda ezagunaren jabea izan zen Vernon Subutex, eta bederatzi ataleko telesail batean eraman dituzte fikziora saltokia eta haren inguruan 1990eko hamarkadan sortu zen mugimendu kulturala. Musika kontsumitzeko era berriek disko salmenten gainbehera ekarri dute, eta denborak gizartea eraldatu du. Hala ere, bere nortasuna mantentzen ahalegintzen da istorioko protagonista.
100 metroko hesi-lasterketa
100 metroko hesi-lasterketa edo 100 m hesiak egungo atletismoaren lasterketa bat da, emakumezkoen modalitatean bakarrik lehiatzen dena, gizonezkoak 110 metroko hesi-lasterketan lehiatzen baitira.
Hesien altuera 84 zentimetrokoa da, lehenengoa hasieratik 13 metrora eta gainontzeko bederatziak 8,5 metroko tartetan, 10,5 metro geratzen dira azkenaren eta helmugaren artean.
Historia
100 metroko hesi-lasterketa aro modernoko Olinpiar Jokoetako atletismo programaren barruan dago 1972an Munichen egin zen edizioaz geroztik, 1932ko Los Angeleseko Olinpiar Jokoetatik ordura arte egin zen 80 metroko hesi-lasterketa ordezkatu zuenetik.
Al Araba Company
Al Araba Company (arabieraz, العربة) (Al Araba taldea ere deitzen zaio) ibilgailuen fabrikazio eta muntaketa enpresa arabiarra da, 1980an sortua eta jatorriz kontratazio orokorrean, automobilen pertsonalizazioan eta ibilgailuen salerosketan espezializatua. Mota guztietako autoetan lan egiten dute, hala nola ibilgaiku blindatuetan, pertsonalizatutako autoetan, ezinduentzako autoetan, auto elektrikoetan, autobusetan eta karabanetan.
2003an Saudi Arabian egindako lehen autoa kaleratu zuten: "Al Araba 1" eta autoen fabrikatzaile bihurtu ziren.
Al Araba 1
Al Araba 1 (arabieraz العربة) konpainia honek eta DC Design ibilgailu aldatu eta pertsonalizatuen bazkide indiar artean sortutako luxuzko autoa da. Proiektua 2003an amaitu zen eta Genevako Automobil-erakusketan erakutsi zuten. E. Fouzi Ayoub Sabrik eta Dilip Chhabriak eraiki zuten, Mitsubishi Lancer-en oinarritu zuten proiektua. Urtean 12 bakarrik ekoizten ziren bere arrarotasun faktorea mantentzeko, eta prezioa 270.000 dolarrekoa da.
NGC 6184
NGC 6184 galaxia bat da, Hercules konstelazioan. Édouard Stephanek aurkitu zuen n.
Star Wars: The Clone Wars
Star Wars: The Clone Wars (Star Wars: Klon Gerrak) izan daiteke:
2071 Nadezhda
2071 Nadezhda asteroide gerrikoan aurkitutako 2071. asteroidearen izena da. 1971ko abuztuak 18an aurkitu zuen Tamara Smirnovak Nauchnyjetik. Bere behin-behineko izendapen zientifikoa 1971 QS zen. Bere izena Nadezhda Krupskayagatik jasotzen du.
Ewoks: The Battle for Endor
Ewoks: The Battle for Endor (Ewoks: Endorreko gudua), 1985eko Ken eta Jim Wheat estatubatuarrek zuzendutako zientzia-fikziozko eta abentura film bat da. Star Wars unibertsoan oinarritua dago, Endor ilargian. Caravan of Courage: An Ewok Adventure (1984) filmaren jarraipena izan zen.
Argumentua
Cindel Towani umezurtz geratu ondoren ewokekin bat egiten duen neskato txiki bat da, bere herria zelatatzen ari diren bilauak garaitzen laguntzeko asmoz, Endor Ilargiaz jabetu baitira.
Sarita (Texas)
Sarita Ameriketako Estatu Batuetako erroldak esleitutako leku bat da. Kenedy konderrian dago, Texas estatuan. biztanle ditu, kilometro koadroko azaleran banatuta.
Winchester
Winchester Erresuma Batuko Ingalaterrako hego-ekialdean dagoen Hampshire konderriko hiria da.
Aldiriak
Hiriguneaz gain, hiriak honako aldiriak ditu:
Drouges
Drouges (bretainieraz Dougez) Ille eta Vilaine departamenduan dagoen Bretainiako udalerria da.
3777 McCauley
3777 McCauley asteroide baten izena da. maiatzaren 5ean aurkitu zuen C. S. Shoemaker-ek Palomar Behatokitik.
Orbitaren ezaugarriak
3777 McCauley asteroidearen orbitak batezbeste 2,273 UAko distantzia du Eguzkiarekiko. Hurbilketa maximoa 1,879 distantziara egiten du eta hurruntze maximoa 2,666 distantziara. Eszentrikotasuna 0,173 da, eta makurdura orbitala 6,18ºkoa da.
Ezaugarri fisikoak
Magnitude absolutoa 13.0 da.
Mancey (Saona eta Loira)
Mancey Frantziako udalerria da, Saona eta Loira departamenduan dagoena, Borgoina-Franche-Comté eskualdean. 2013an 0 biztanle zituen.
Tehran (telesaila)
Tehran (טהרן) 2020ko israeldar telesail dramatikoa da, Moshe Zonderrek Kan 11entzat egina.
Mancey (Saona eta Loira)
Biztanleria
2007an Mancey udalerrian erroldatutako biztanleak 377 ziren. Familiak 156 ziren, horien artean 36 pertsona bakarrekoak ziren (16 bakarrik bizi ziren gizonak eta 20 bakarrik bizi ziren emakumeak), 56 seme-alabarik gabeko familiak ziren, 52 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.
Tehran (telesaila)
Sinopsia
Mossadeko agente bat da telesail honetako protagonista. Teheranen ekingo dio lehen misioari, hacker lanetan, erreaktore nuklear bat suntsitu nahian.
Mancey (Saona eta Loira)
Biztanleria
Erroldatutako biztanleak
Etxebizitza
2007an 200 etxebizitza zeuden, 154 familiaren etxebizitza nagusia ziren, 34 bigarren erresidentzia ziren eta 12 hutsik zeuden. 199 etxeak ziren eta 1apartamentu bat zen. 154 etxebizitza nagusietatik 138 bere jabearen bizilekua ziren, 9 alokairuan okupaturik zeuden eta 7 doan lagata zeuden; 1ek gela bat zuen, 7 etxek bi zituzten, 26 etxek hiru zituzten, 49 etxek lau zituzten eta 71 etxek bost zituzten. 118 etxek euren parking plaza propioa zuten azpian. 72 etxetan ibilgailu bat zegoen eta 72 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 221 ziren, horien artean 172 aktiboak ziren eta 49 inaktiboak ziren. 172 pertsona aktiboetatik 161 lanean zeuden (82 gizon eta 79 emakume) eta 11 langabezian zeuden (4 gizon eta 7 emakume). 49 pertsona inaktiboetatik 21 erretiraturik zeuden, 19 ikasten zeuden eta 9 "bestelako inaktibo" gisa sailkaturik zeuden.
Diru sarrerak
2009an Mancey udalerrian 160 unitate fiskal zeuden, 381 pertsonek osaturik. Pertsona bakoitzeko diru-sarrera fiskalaren mediana urteko 18.846 euro zen.
Ekonomia jarduerak
2007an zeuden 21 komertzioetatik, 1 erauzte enpresa zen, 1 janari enpresa zen, 3 bestelako produktu industrialen fabrikazioko enpresak ziren, 5 eraikuntza enpresak ziren, 3 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 4 higiezinen enpresak ziren, 1 zerbitzu enpresa zen eta 1 administrazio publikoko enpresa zen.
2009an zeuden norbanakoentzako 6 zerbitzu publikoetatik, 1 igeltseroa zen, 1 margolaria, 2 iturginak, 1 jatetxe eta 1 higiezinen agentzia.
Hezkuntza eta osasun ekipamenduak
2009an lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Urriaren 12
Urriaren 12a gregoriotar egutegiaren urteko berrehun eta laurogeita bostgarren eguna da, 286.a bisurteetan. 80 egun falta dira urtea amaitzeko.
Kanpo estekak
Urriaren 11 | Urteko egutegi | Urriaren 13
Eancé
Eancé (bretainieraz Aentieg) Ille eta Vilaine departamenduan dagoen Bretainiako udalerria da.
Asteasuko ziklo-krosa
Asteasuko ziklo-krosa Asteasun (Gipuzkoa) jokatzen zen ziklo-kroseko lasterketa da.
Adiskide bat nuen (eleberria)
Adiskide bat nuen liburua 2013.urtean kaleratu zen. Donostian eta Triesten kokatzen da narrazioa. Itxura errealista baten azpian hiru hari argumental desberdinak txirikordatzen dira.
Asteasuko ziklo-krosa
Historia
1999 urtean abiatu zen eta Euskal Herriko hiru proba handienen artean bazegoen ere 2016an jokatu zen azken ekitaldia.
Palmaresa
Oharra: Lasterketa amateurrak, horiz
Nafarroako Alderdi Popularra
Nafarroako Alderdi Popularra (gaztelaniaz Partido Popular de Navarra) 2008ko urriaren 28an Nafar Herriaren Batasunaren (UPN) eta Alderdi Popularraren arteko akordioa apurtutzat jo ostean, Espainiako Alderdi Popularrak Nafarroan birsortutako alderdia da, PPren ordezkaritza Foru Erkidegoan.
2008ko azaroaren 3an, ordura arte UPNn egondako senatari Jose Cruz Perez Lapazaran, diputatu Santiago Cervera, eurolegebiltzarkide Javier Pomes eta bederatzi zinegotzi PPra pasa ziren.